Ճանապարհին հեռախոսս վերցրեցին գրպանիցս ու ամբողջ ընթացքում երկու կարմիր բերետավոր նստել էին վրաս: Երբ հասա ոստիկանություն, թուլության նոպա սկսվեց մոտս: Միանգամից թուլացա ու պահանջեցի, որ շտապ օգնություն կանչեն: Քսան րոպե համոզում էի, որ շտապ օգնություն կանչեն: Ի վերջո՝ կանչեցին: Փաստաբան չի եղել կողքիս, ինձ իմ իրավունքները բացարձակ չեն բացատրել: Խուզարկել են ինձ, պայուսակիս մեջ ուսանողական քարտս էր, որտեղ անձնական տվյալներս գրված էր, լրացրեցին իրենց մոտ: Երկու ժամ պահելուց հետո շտապ օգնության բժիշկն ասաց, որ հոսպիտալացման կարիք կա: Ինձ տարան Էրեբունի բժշկական կենտրոն»,- պատմում է Վարդանը: